Ագարակ (Չմշկածագի գավառ)

Ագարակ, գյուղ Արևմտյան Հայաստանում, Խարբերդի վիլայեթի Չմշկածագի գավառակում։

XX դարի սկզբում ուներ 550 բնակիչ՝ մեծ մասը հայեր։ Բնակչությունը զբաղվում էր երկրագործությամբ, անասնապահությամբ և այգեգործությամբ։

Գյուղում կա երկու հանքային աղբյուր։ Ուներ ընդարձակ գերեզմանատուն և հին եկեղեցի։ Գյուղը հիշատակվել է դեռևս 12-13-րդ դարերում։

Ագարակի հայկական թաղը թուրքերի կողմից ավերվել է Առաջին համաշխարհային պատերազմի տարիներին։ Հայ բնակչության մեծ մասը զոհվել է 1915 թվականի Մեծ եղեռնի ժամանակ, փոքր մասը գաղթել տարբեր երկրներ«Հայաստանի և հարակից շրջանների տեղանունների բառարան», հտ 1, էջ 18։։

 Տես նաև 
 Խարբերդի նահանգի հայաբնակ բնակավայրեր

 Ծանոթագրություններ 

 Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
 Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր